આ યોગેન્દ્રજી એટલે મૂળ વલસાડના અનાવિલ પરિવારમાં જન્મેલા મણિભાઈ દેસાઈ. મુંબઈની સૅન્ટ ઝેવિયર્સ કૉલેજમાં ભણતા હતા ત્યાં એમનો ભેટો પરમહંસ માધવદાસજી સાથે થયો અને અભ્યાસ પડતો મુકીને માત્ર 17 વરસની વયે યોગને જીવન સમર્પિત કરી દીધું હતું. યોગેન્દ્રજી 92 વરસ જીવ્યા. એમના પુત્ર ડૉ. જયદેવ 86 વરસે તાજેતરમાં અવસાન પામ્યા. ડૉ. જયદેવજીનાં પત્ની હંસાબહેન અને એમનો પુત્ર ઋષિ હવે સમગ્ર યોગ ઈન્સ્ટિટ્યૂટનું સંચાલન કરે છે. અહીં દરરોજ એક હજાર વ્યક્તિ યોગ શીખવા આવે છે. આજની તારીખે અહીં બાવીસ દેશના યુવાન-યુવતીઓ યોગની તાલીમ લઈ રહ્યા છે. યોગ-દિવસ નિમિત્તે યોગ ઈન્સ્ટિટ્યૂટના સંચાલક હંસાબહેન અને ઋષિ જયેન્દ્રની ‘ચિત્રલેખા’ના વરિષ્ઠ પત્રકાર દેવાંશુ દેસાઈએ વિશેષ મુલાકાત લીધી છે તો જોઈએ આ મુલાકાત.